
MUQADDIMAH 


Tabarruj, ialah mendedahkan kecantikan rupa paras, samada kecantikan itu di 
bahagian muka atau di anggota-anggota badan yang lain. Al-Bukhari RahmatuLlahi 
'Alaihi ada berkata: "Tabarruj, iaitu seseorang wanita yang memperlihatkan 
kecantikan rupa parasnya." 

Untuk menjaga masyarakat dari bahaya pendedahan 'aurat dan di samping 
menjaga kehormatan wanita dari sebarang pencerobohan, maka dengan yang 
demikian Allah melarang setiap wanita yang telah berakal lagi baligh dari 
ber make-up (tabarruj). 

Maka dengarlah wahai belia-beliawanis Islam semua, segala suruhan Allah 
s.w.t andainya anda semua beriman denganNya, Allah telah berfirman dalam al- 
Quran melalui surah al-Nur, ayat 31 yang bermaksud: 

"Katakanlah kepada wanita yang beriman: Hendaklah mereka menahan 
pandangannya dan memelihara kemaluannya, dan janganlah mereka 
menampakkan perhiasannya, kecuali yang biasa nampak daripadanya. Dan 
hendaklah mereka menutupkan kain tudung ke dadanya, dan jangan 
menampakkan perhiasannya, kecuali kepada suami mereka atau ayah mereka 
atau ayah suami mereka, atau putera-putera mereka, atau putera-putera suami 
mereka, atau saudara-saudara mereka, putera-putera lelaki mereka, atau putera- 
putera saudara perempuan mereka, atau wanita-wanita Islam, atau budak-budak 
yang mereka miliki, atau pelayan-pelayan lelaki yang tidak mempunyai 
keinginan (terhadap wanita) atau anak-anak yang belum mengerti tentang 'aurat 
wanita. Dan janganlah mereka menghentakkan kaki untuk diketahui orang akan 
apa yang tersembunyi dari perhiasan mereka. Dan bertaubatlah kamu sekalian 
kepada Allah hai orang-orang yang beriman supaya kamu beruntung." 

Ketahuilah bahawa kain tudung yang dimaksudkan Allah dan dalam 
firmanNya yang bermaksud: "Hendaklah mereka menutupkan kain tudung ke 
dadanya"(a\-Nur. 31) bukanlah terhenti di bahagian kepala sahaja, malahan 
menutupi bayangan mutiara yang tersisip di dada juga disuruh. Sesiapa yang 
mendedahkan bahagian kepala atau bahagian dadanya, maka sudah jelas, ia 
bukan dari seorang yang menghormati suruhan Allah s.w.t. Akibat dari kecuaian 
dan kelalaian tersebut sudah pasti seseorang itu menerima azab yang pedih di hari 
akhirat kelak. 

Awas! Wahai golongan wanita, Allah telah berfirman yang bermaksud: 
"Janganlah menampakkan perhiasan" (al-Nur: 31). Dengan ini jelas bahawa 
sebarang corak perhiasan di anggota badan atau di pakaian, adalah boleh 
membawa fitnah. Dengan inilah Allah melarang ber make-up. Larangan seperti ini 
hanya sanggup ditaati oleh wanita-wanita yang beriman sahaja kerana takut 
kepada kemurkaan Allah dan siksaan dariNya. 

Pengertian perhiasan bukanlah terhad pada alat-alat solek atau fesyen-fesyen 
pakaian sahaja, malahan perhiasan yang paling istemewa adalah terletak pada 
tubuh badan seseorang wanita itu. Sekiranya kecantikan rupa paras seperti ini 
didedahkan kepada orang lelaki, maka perbuatan demikian juga dinamakan 
TABARRUJ!. 

Ada pula dikalangan wanita yang bertudung, disamping tudung ini 
diletakkan pula di atasnya kaitan bunga dan ukiran yang menarik, manakala 

rambutnya yang di bahagian hadapan sengaja dihulurkan keluar dari kain tudung, 
dan terjuntai menutupi sebahagian dahi dan lesung pipitnya. Andainya angin 
bayu meniup lalu, sudah jelas rambut tadi terlambai-lambai mengikut arus bayu. 

Ada fesyen pula, rambutnya disanggul dan dihias pula laksana mahkota, 
kerana dengan ini, setelah nanti dilekatkan dengan kain tudung, semakin jelas 
bentuk (tubuh badan) dan keindahan mahkotanya. 

Idea dan usaha ini dilakukan supaya tambah menarik setiap mata 
memandang, dan kononya supaya dianggap orang, bahawa ia juga seorang yang 
mentaati Allah, di sampung pandai pula menyesuaikan diri dengan berbagai-bagai 
fesyen pakaian mengikut keadaan zaman. 

Sebenarnya maksud dan usaha anda sedemikian rupa adalah salah. Allah 
s.w.t lebih mengetahui segala persoalan yang tersirat di dalam otak anda. 
Penzahiran tindakan ini bererti kamu menipu diri sendiri. Akhirnya anda juga 
tergolong di dalam golongan wanita-wanita yang bermake-up seperti dan firman 
Allah dalam ayat yang lalu, dan padahnya bukan sama??!! 

Dari sini mari pula kita meninjau ayat Al-Quran yang bermaksud " Dan 
jangan mereka menghentakkan kaki agar diketahui perhiasan yang mereka 
sembunyikan" (al-Nur: 31). Dari kandugan ayat ini, Allah juga melarang setengah 
golongan wanita (tradisi mereka ini bergelang kaki) dari menghulurkan kaki 
hingga terlihat perhiasan tersebut. 

Andainya baju yang dipakai menutupi 'aurat, tetapi oleh kerana hoyongan 
badan ketika berjalan, pakaian itu turut terhoyong hingga kadang-kadang 
ternampak bentuk badan di setengah bahagian anggota, keadaan seperti ini 
dimaafkan. 

Berikut pula mari kita merenung firman Allah khasnya yang ditujukan 
kepada isteri-isteri Rasulullah s.a.w yang bermaksud: 

"Hai isteri-isteri Nabi (a.s), kamu sekalian tidaklah seperti ivanita yang lain, jika 
kamu bertaqwa. Kerana itu janganlah kamu terlalu lunak dalam bicara sehingga 
berkeinginanlah orang yang ada perasaan serong di dalam hatinya, tetapi ucaplah 
perkataan yang baik." (al-Ahzab: 32) 

Dari ayat ini dapatlah difahamkan bahwa suara lemah-lembut adalah sebahagian 
daripada 'aurat wanita juga. 

Kembali lagi kita kepada jenis alat-alat make-up. Rasulullah s.a.w bersabda 
yang bermaksud: "Andainya ivanita keluar dari rumah serta memakai bau-bauan, 
maka dia sudah dianggap melakukan perzinaan." 

Penggunaan wangi-wangian sembur atau jenis-jenis bauan bagi kaum 
wanita di waktu keluar dari rumah adalah dilarang, kerana syari'at Islam, apabila 
melarang perzinaan, maka segala sumber-sumber dan ciri-ciri yang membawa 
kepada perbuatan keji tadi semuanya juga dilarang. 

Ummu Salamah ada menceritakan, maksudnya begini: Asma' binti Abu 
Bakar telah menziarahi Rasullullah s.a.w pada suatu hari dengan berpakaian nipis. 
Lantas Rasulullah s.a.w menasihatinya dengan bersabda yang maksudnya: 
"Wahai Asma', sesungguhnya seseorang gadis yang telah berhaid (baligh), tidak 
harus baginya menzahirkan anggota badan, kecuali ini dan ini." Di samping itu 
Rasulullah mengisyaratkan kepada muka dan dua tapak tangan. 

Alangkah bahagianya seorang wanita andainya ia bersifat sederhana di 
luar rumah, tetapi menjadi peragawati di dalam rumah. Sudah tentu ia tidak 

menerima teguran yang banyak, kerana bukan mudah untuk melayan selera 
jumhur (orang ramai), tetapi suami di rumah mudah dilayan. Jika masih ada 
teguran darinya itulah alamat suami yang sayangkan isterinya. Besok atau setelah 
menerima wang gaji, segala kehendak pasti dipenuhi. 

Kesimpulan maksud hadith di atas, bolehlah difahamkan bahawa Allah 
s.w.t membenarkan bagi wanita membuka muka dan dua tangan jika anggota- 
anggota tersebut tidak disolek. Andainya anggota-anggota tersebut dihiasi, 
umpamanya muka berbedak, kening bercelak, bibir bergincu dan sebagainya, 
maka kawasan muka seperti ini wajib juga ditutup dengan kain tudung. Begitu 
juga dua tapak tangan hingga ke pergelangan. Andainya dihiasi (seperti berinai 
atau seumpanya) maka wajiblah ditutup seperti bersarung tangan. 

Tujuan suruhan ini adalah untuk menghindarkan dari berlaku sebarang 
kemungkaran. Setelah seseorang wanita tidak lagi bersolek kecuali untuk 
dipersembahkan kepada suaminya, maka tertegaklah suatu benteng yang dapat 
menyekat sebarang renungan dan kerlingan mata keranjang. 

Pendedahan perhiasan yang dilakukan oleh wanita dengan mempamerkan 
kejelitaan tubuh mereka dianggap sebagai satu penipuan yang besar terhadap 
lelaki. Pendedahan tersebut boleh menimbulkan berahi setiap lelaki, istimewa pula 
bagi mereka yang mempunyai syahwat haiwaniah. Perbuatan tadi umpama 
membentangkan juadah makanan di hadapan mereka, mata siapkah yang tidak 
terbeliak ? Selera siapakah yang tidak terbuka ? Natijah daripada ini pula Allah 
s.w.t tidak ketinggalan untuk memerintah kaum lelaki supaya mereka memelihara 
penglihatan mereka daripada melihat perkara-perkara yang diharamkan. 
Larangan tersebut terdapat di dalam firmanNya yang bermaksud: " Katakanlah 
kepada orang lelaki yang beriman: Hendaklah mereka memelihara (menahan) 

pandangan dan memelihara kemauluannya "(al-Nur: 30) 

Demikian juga Allah menyuruh perempuan supaya menahan pandangan 

mereka dengan firmanNya: "Hendaklah mereka menahan pandangannya " 

Analisa ini semua ialah: Pandangan boleh membawa kepada zina 

TRADISI BER MAKE-UP (BERSOLEK) 


Ada di kalangan manusia yang menganggap bahawa bersolek adalah satu 
tradisi bagi golongan wanita. Oleh itu sekiranya seorang perempuan 
melengkapkan dirinya dengan berbagai-bagai fesyen pakaian, dan beraneka jenis 
alat solek di badan, tidaklah menjatuhkan imej dan moralnya, dan tidak pula 
membangkitkan keinginan setiap mata yang memandang ! 

Pemikiran dan dakwaan ini sudah menyeleweng jauh dari logik dan 
kebenaran. Adakah syahwat setiap manusia itu terbatas? Umpamanya seorang 
suami yang berdepan dengan wanita yang lain selain dari isterinya, apakah 
perasaan syahwatnya tidak akan beraksi? Jika perkara ini benar-benar berlaku, 
nescaya perceraian dan pengkhianatan rumahtangga dalam masyarakat tidak akan 
berlaku sama sekali. Sebagai ringkasnya, apakah anggapan ini semua betul ? 

Sebenarnya golongan lelaki dan wanita memiliki perlainan sifat-sifat atau 
perbezaan-perbezaan sifat fizikal di samping berbeza pula di bidang naluri 
masing-masing. Kaum wanita memiliki fizikal yang khas, tingkah laku mereka 
lemah lembut serta memiliki hormon-hormon Fauicolone dan Prageslerone. Semua 
aspek ini adalah sesuai untuk menjadi seorang ibu. Sedangkan kaum lelaki pula 
memiliki badan yang tegap serta tenaga yang kuat yang mengatasi tenaga kaum 
wanita. Istimewa pula kaum lelaki mempunyai benih-benih zuriat (semen). Sifat- 
sifat ini semua sesuai pula untuk menjadi seorang bapa. 

Secara umum, sifat-sifat normal tadi tidak mungkin berubah atau pun 
bertukar di antara satu sama lain. Berlakunya kejadian ini semua, Allah s.w.t telah 
menjelaskan di dalam ayat-ayatNya yang bermaksud: "Bukankah dia didahului 
setitis mani yang ditumpahkan ke dalam rahim, kemudian mani itu menjadi 
segumpal darah. Lalu Allah menciptakan dan menyempurnakan. Kemudian Allah 
menjadikan daripadanya sepasang lelaki dan perempuan" ( al-Qiamah: 37-39). 

AMARAN ALLAH 


Allah s.w.t telah memberi amaran, khasnya ditujukan kepada orang-orang 
yang beriman di dalam firmanNya yang bermaksud: "Janganlah kamu mendekati 

perbuatan zina " (al-Israk: 32). Natijah ayat tersebut, Allah s.w.t telah 

memerintahkan orang-orang Islam supaya menjauhkan diri dari sebarang 
perbuatan yang membawa kepada kemungkaran. Umpamanya, penzinaan tidak 
mungkin berlaku andaikata tidak didahului dengan sentuhan perasaan dan 
sambutan. Oleh itu sudah menjadi syari'at Islam, apabila mengharamkan 
kemungkaran, maka segala jalan yang membawa kepada kemungkaran tersebut 
juga diharamkan. 

Syeikh Muhammad al-Ghazali ada menyatakan: "Andai kita sudah 
mengenali jenis penyakit yang dihadapi, masakan pula berlaku perbalahan cara 
mengubahnya di kalangan kita." 

Rasulullah s.a.w menjelaskan lagi dengan sabdanya yang bermaksud: 
"Penglihatan yang bernafsu sudah dianggap penzinaan." Sabdanya lagi: "Tiga 
jenis mata yang tidak disentuh api neraka: mata yang tidak memandang perkara- 
perkara yang diharamkan Allah, mata yang berwaspada di dalam perang, mata 
yang menangis kerana takutkan siksaan Allah." 

Nabi 'Isa a.s pula bersabda yang maksudnya berbunyi: "Sesiapa yang 
memandang ke arah wanita dengan perasaan berahi maka dia sudah dianggap 
melakukan penzinaan di dalam hati." 

Kepuasan melalui pandangan merupakan salah satu kepuasan yang amat 
besar. Sebagai bukti, cuba kita lihat, berapa banyak terdapat di kalangan 
masyarakat yang sanggup menghabiskan wang ringgit yang banyak untuk 
memperlengkapkan perabot rumah dalam bentuk yang indah. Umpamanya alat- 
alat kegunaan di dapur seperti pinggan mangkuk, gelas cawan, yang semuanya 
berset (beserta berpasangan). Semua alat-alat ini beraneka bentuk dan fesyen. 
Malahan ada pula di antaranya yang sengaja dipamerkan di ruang tamu. Sudah 
tentu bijana-bijana yang dipamerkan itu lebih mahal dan menarik dari digunakan 
di dapur. Penzahiran ini, semuanya menarik perhatian pandangan setiap tetamu 
yang datang. Perbuatan ini seolah-olah tuan rumah itu membentangkan santapan 
mata terlebih dahulu sebelum dihidangkan juadah makanan. 

Memang benar apa yang dikatakan 'Makanan mata lebih berharga dari 
makanan mulut'. Malahan dengan melalui pandangan mata, seseorang itu terbuka 
selera untuk menjamah makanan yang dihidangkan di hadapannya. 

Keadaan ini semakin menjadi-jadi di kalangan masyarakat kita pada hari 
ini. Cuba perhatikan, orang-orang perempuan pada zaman ini terutamanya anak- 
anak gadis. Mereka tidak akan keluar ke tempat-tempat belajar, kelab-kelab 
wanita, tempat-tempat kenduri dan sebagainya sebelum muka ditempel dengan 
berbagai alat make-up. Tujuan perbuatan ini adalah untuk menarik setiap lelaki 
yang ditemui di jalan. Apatah lagi bagi pemuda-pemuda di kaki lima, bagaikan 
orang mengantuk yang disorongkan bantal. 

Oleh itu berwaspadalah kamu wahai orang-orang beriman. Ingatlah, ada 
barang-barang di dunia ini yang boleh dipamerkan dan dilihat. Di samping itu ada 
pula yang tidak boleh dipamerkan dan dilihat. Tidak dinafikan bahawa setiap 
insan mempunyai perasaan (emosi) seperti suka-duka, inginkan pemandangan 
yang indah, tetapi itu adalah perkara biasa atau normal sahaja. Dorongan syahwat 

tidak akan bertindak ganas jika tidak dilayani dengan mendedahkan perkara- 
perkara yang membangkitkan berahi di hadapannya. Punca keberahian tidak akan 
lahir tanpa pancaindera. Oleh itu memang tepat apa yang dikatakan oleh penyair 
"punca maksiat terbit dari penglihatan" . Rangkaian maksud syair tersebut dapat 
dilihat seperti di bawah: 

Setiap kejadian dari pandangan 

Bagaikan kebakaran dari serpihan 

Banyak kerlingan menikam kalbu 

Kalbu ditikam tanpa panahan 

Selagi manusia mengikut perasaan 

Bahawa di hadapan tidak kesedaran 

Relakan bencana datang melanda kemuliaan 

Usah disambut andai datang membawa kehancuran 

SATU KEHINAAN 


Sebilangan besar wanita sekarang berlagak bagaikan pengantin baru bila 
keluar dari rumah. Mereka berpakaian indah mengikut fesyen. Ada pula kain 
bajunya terlalu nipis hingga terbayang bentuk ukuran badan. Dengan perbuatan 
ini, seolah-olah mereka berkata-kata di dalam hati: "Siapakah tidak terpesona bila 
melihat keindahan fesyen pakaian yang membalut tubuhku? Siapakah tidak 
tertarik pada bentuk badan dan langkahku dan siapa. ...T’ 

Sedarkah mereka bahawa perbuatan tersebut tak ubah langkahnya seperti 
penjual manik-kuran di jalan-jalan atau di kaki lima. Setiap yang lalu pasti 
memerhatikan. Jika tidak melihat, penjual sendiri datang menawarkan diri. Tapi 
sayang ! Ramai pemerhati dari pembeli. 

Andainya golongan ini berfikir sejenak, nescaya timbul perasaan malu. 
Natijahnya, sudah pasti mereka akan menutup 'aurat dan keindahan rupa paras 
mereka. Allah s.w.t ada berfirman yang bermaksud: “Hai Nabi 'Alaihissalam, 
katakanlah kepada isteri-isterimu, anak-anak perempuan dan isteri-isteri orang 
mukmin, hendaklah mereka memakai baju jilbab. Yang demikian itu supaya 
mereka mudah dikenali. Lantaran itu mereka tidak diganggu. Allah adalah Maha 
Pengampun lagi Maha P eny anyang" (al-Ahzab: 59). 

Sekitar ayat tadi, dapatlah difahamkan bahwa Allah s.w.t telah menjelaskan 
kedudukan wanita-wanita yang baik. Sebagai model untuk Muslimat semua, 
Rasulullah s.a.w menyuruh isteri-isteri dan anak-anak perempuan supaya mereka 
memakai jilbab (purdah). 

Wahai wanita-wanita yang beriman! Hendaklah kamu semua berpakaian 
menutup 'aurat. Setiap pergaulan dan percakapan mestilah berpandukan Islam. 
Dari aspek-aspek inilah dapat diukur sejauh manakah keimanan kamu dalam 
melaksanakan suruhan Allah dan RasulNya. 

Tanggungjawab yang anda semua lahirkan itu merupakan satu kaedah 
yang boleh menjadi tauladan kepada wanita-wanita yang lain. Di samping itu 
pula, dapat dibezakan di antara golongan yang beriman lagi beramal dengan 
golongan yang tidak beriman. Golongan beriman sudah tentu dihormati dan 
disegani oleh setiap golongan dan lapisan masyarakat. 

Duhai belia-beliawanis Islam! Andainya pakaian dan tingkah laku anda 
tidak ada bezanya dengan penari-penari di kelab malam, atau pakaian kamu sama 
sahaja dengan pakaian wanita-wanita yang tidak beriman, di manakah letaknya 
bukti dan di manakah letaknya keperibadian sebagai wanita Islam? Iman terletak 
di hati sudah tentu tidak dapat dilihat. TETAPI penzahiran keimanan dapat dilihat 
dari amalan dan pakaian serta tingkah laku. 

Bertudung kepala dan berpakaian menutup 'aurat adalah di antara lambang 
wanita Islam. Perkara tersebut menjadi bukti di sisi wanita Islam dan 
melambangkan kemuliaan dan ketinggian moral serta budi pekerti mereka. 

Awasilah diri kamu wanita-wanita Islam. Tutuplah 'aurat kamu seperti 
yang disuruh oleh Allah dan RasulNya. Dengan tudung dan pakaian demikian 
kamu tak mungkin mengalami pandangan-pandangan liar, sindiran-sindiran yang 
tajam dan teguran-teguran sinis dari jejaka di kaki lima. Setiap jiwa dan anggota 
yang bersih, sudah pasti tidak rela dinodai. Berbeza dengan kaum wanita yang 
tidak beriman, jiwa raga mereka ini semua sudah jelas tidak bersih, sebab itulah 
kata-kata menyindir dan renungan yang tajam tidak terasa menghina. Jika kata- 

kata kesat seperti ini sudah terasa menyentuh perasaan mereka, tergoda sanubari, 
tentulah mereka sanggup menghabiskan wang ringgit yang banyak untuk 
membeli alat-alat solek, pakaian-pakaian yang mendedahkan 'aurat mereka. 
Bukankah perbuatan ini semua untuk dijadikan 'Free Show', tontonan bebas, siapa 
saja boleh melihat dan menatap dengan sepuas hati tanpa bayaran tertentu. 

Allah s.w.t telah menciptakan manusia dengan seindah-indah kejadian. 
Kaum wanita diciptakan sesuai dengan sifat keperempuanan dari segi jasmaniah 
dan naluri. Oleh itu kenapakah kaum wanita rela menukarkan dari rupa paras 
yang normal kepada wajah yang berlainan dari yang asal. Apakah mereka belum 
berpuas hati dengan kejadian naluri yang ada pada mereka. . ..? 

Seorang sasterawana Perancis yang terkenal berkata: "Secantik-cantik 
seorang gadis ialah yang tidak menyedari kerupawanannya". Si cantik manis lagi 
rupawan tidak akan berhajat kepada segala alat-alat solek kerana ia sudah berpuas 
hati dengan apa yang ada padanya. Tetapi kenapakah masih ada yang berpura- 
pura menampakkan kejelitaannya andainya ia tidak memiliki kecantikan seindah 
orang lain. Muka yang berkerut dan berbintil-bintil ditempel bedak. Bibir yang 
pucat digincu. Rambut yuang pendek bagai wanita Habsyi ditambah dengan 
ciptaan palsu. Yang panjang dipendekkan hingga sukar dikenali jantinanya. Buah 
dada yang kempes disarungkan dengan coli yang besar lagi tajam. Apakah dari 
tindakan yang kamu ada-adakan ini semua boleh menguntungkan? 

Sebenarnya pemuda yang siuman lebih mengerti manakah gadis yang asli 
dan manakah pula gadis celupan. Walaupun ditampal dengan seribu jenis alat 
solek, namun rugi di dunia dan di akhirat. Di dunia, kamu ditertawakan atau 
dipermain-mainkan orang, sedangkan di akhirat pula, kamu pasti menerima 
siksaan! 

BERSOLEK ADALAH TANDA KEKOLOTAN 


Wanita bersolek, alamat lemah mentalnya. Benarlah apa yang dikatakan 
oleh Rasulullah s.a.w yang bermaksud: " Setiap ivanita ada kelemahannya, lemah 
tenaga berfikir dan lemah soal-soal agama” . 

Di zaman silam, amalan bermake-up - wanita-wanita mendedahkan 
kecantikan rupa paras - adalah merupakan satu perkara tradisi. Di zaman moden 
ini pula, masih ada lagi golongan wanita yang cuba memulihkan setiap amalan 
kolot dahulu dan dipolularkan pula dengan teknik dan cara yang moden. Lantaran 
inilah Allah melarang sikap golongan tersebut. Larangan ini termaktub di dalam 
firman Allah yang bermaksud: “Dan janganlah kamu bersolek seperti solekan 
orang-orang Jahiliyyah yang dahulu” (al-Ahzab: 33) 

Pujangga Arab pula ada berkata: "Otak kolot gemarkan perhiasan. Mental 
terpelajar tidak berhajat sebarang perhiasan". Keadaan hidup orang terpelajar 
Islam adalah normal. Mereka tidak tamak perhiasan yang banyak, malahan ilmu 
pengetahuan yang ada di dada mereka sudah cukup sebagai perhiasan diri. 
Beginilah keadaan manusia, andaikata perhatian ditumpukan kepada kerohanian 
sepenuhnya, alamat berkuranglah perhatian ke bidang material. Tapi tidak 
mengapa, ukuran manusia di hati dan lisannya, bukan ukuran terletak di kot atau 
di gaunnya. 

Seorang penyair Arab pernah bersyair dengan katanya: 

Ambillah jiwa yang suci ini 
Lengkapkan pula budi pekerti 
Tidak kebahagian di rupa paras 
Tapi berbahagia di jiwa yang murni! 

Si pesolek tidak ubah seperti kanak-kanak. Sukakan pakaian yang baru- 
baru dan moden. Tapi untungnya, kanak-kanak tidak membazirkan masa berjam- 
jam di hadapan cermin. Malangnya, kakak-kakak yang telah dewasa melakukan 
ini semua. Berjam-jam masa dihabiskan di hadapan cermin. Mereka ini sudah 
pandai menilai kecantikan tubuh kononnya. Andainya diletakkan fesyen ini ke 
badan, semakin bergayalah, dan jika dibedak semakin berserilah wajah yang sedia 
ada? Kepastian ini dapat dijawab oleh cermin di hadapannya. Jika tak puas dilihat 
di rumah, bukankah ada cermin mini yang tersedia ada di dalam beg tangannya? 

Sungguh aneh, di zaman ini pun terdapat sesetengah siswazah yang terikut- 
ikut dengan suasana dan keadaan. Mereka juga bermake-up dan berpakaian 
seperti orang yang tidak berpelajaran. Maka akibatnya bukankah sama....?? Ini 

dapat kita perhatikan dari firman Allah yang bermaksud: " Dan siapakah yang 

lebih sesat daripada orang yang mengikut haiva nafsunya dengan tidak mendapat 
petunjuk dari Allah sedikit pun. Sesungguhnya Allah tidak memberikan petunjuk 
kepada orang-orang yang zalim" (al-Qasas: 50) 

Siksaan yang lebih dahsyat akan diberikan kepada wanita terpelajar 
andainya mereka tidak menghayati apa yang mereka pelajari. Penjelasan tersebut 
dapat dilihat dalam firman Allah yang bermaksud: “Kecelakaan yang besarlah 
bagi tiap-tiap orang yang banyak berdusta lagi banyak berdosa. Dia mendengar 
ayat-ayat Allah yang dibacakan kepadanya, kemudian dia tetap menyombong 
diri seakan-akan dia tidak mendengarnya. Maka beri khabarlah dia dengan azab 
yang pedih” (al-Jathiah: 7-8) 

Ada pula golongan yang berpendapat bahawa Allah tidak memaksa sesiapa 
malahan memberi kuasa kepada manusia untuk memilih. Jika ada syariat Islam 

yang sesuai dengan kehendaknya, boleh dikerjakan. Jika tidak ada, boleh 
ditinggalkan begitu sahaja. Terhadap golongan ini, jangan lupa pula Allah ada 
berfirman yang bermaksud: " ....Apakah kamu beriman kepada sebahagian al- 
Kitab (Taurat) dan engkar terhadap sebahagian yang lain? Tiadalah balasan bagi 
orang yang berbuat demikian di antara kamu melainkan kehinaan dalam 
kehidupan dunia, dan pada hari kiamat mereka dikembalikan kepada siksaan 
yang sangat berat. Dan (ingatlah) Allah tidak sekali-kali lalai dari apa yang 
kamu lakukan" (al-Baqarah: 85). 

Bukan semua perundangan dan suruhan Allah mengikut kehendak dan 
hawa nafsu manusia seperti firman Allah yang bermaksud: "Andaikata kebenaran 
itu menurut haiva nafsu mereka, pasti binasalah langit dan bumi ini serta semua 
yang ada di dalamnya" (al-Mukminun: 71) 

Dan firmanNya yang lain yang bermaksud: "Dan tidaklah patut bagi lelaki 
yang mukmin dan bagi perempuan mukminat, apabila Allah dan RasulNya telah 
menetapkan suatu ketetapan akan ada bagi mereka pilihan tentang urusan 
mereka. Dan barangsiapa mendurhakai Allah dan RasulNya, maka dia telah sesat 
yang nyata” (al-Ahzab: 36). 

Beginilah situasi hidup manusia semua kiranya hidup dikuasai nafsu, 
suruhan yang baik dirasai bagai hempedu, maksiat terkutuk disangkakan madu. 
Manusia begini terdapat dalam firman Allah yang bermaksud: "Maka pernahkah 
kamu melihat orang yang menjadikan haiva nafsunya sebagai Tuhannya dan 
Allah membiarkannya sesat berdasarkan ilmunya dan Allah telah mengunci 
pendengaran dan hatinya dan meletakkan penutup pada penglihatannya. Maka 
siapakah yang akan memberinya petunjuk sesudah Allah. Maka apakah kamu 
tidak mengambil pengajaran?" (al-Jathiah: 23). 

AWASILAH KESESATAN FAHAMAN PASIF 


Ramai di kalangan masyarakat Islam yang memiliki sijil yang tinggi, tapi 
malangnya mereka pasif dalam hal yang mereka sendiri anuti. Akibat dari 
kesempitan fahaman tadi, akhirnya muncullah ISU baru yang mengelirukan. Di 
antaranya (mereka mengatakan) bermake-up dibolehkan. Isu tersebut cuba 
diterapkan dalam masyarakat dan cuba dikemukakan bersandarkan kepada 
alasan-alasan dan fakta-fakta berikut: 

1. Bermake-up hanyalah dosa kecil 

2. Ianya merupakan simbol ketamadunan 

3. Tidak sanggup menentang suasana dan keadaan masyarakat sekeliling 

4. Faktor utama untuk segera ke jinjang pelamin 

5. Ta'at kepada suruhan suami 

6. Umur sudah tua, tiada sambutan orang yang melihat 

7. Muka dan rupa yang cantik 

Idea yang tersebut, semuanya tidak berasas, malahan lahir dari emosi dan 
dorongan hawa nafsu semata-mata. 

Generasi terpelajar memang mampu untuk berdialog. Mereka banyak buah 
fikiran, banyak maklumat, sanggup pula berhadapan dengan masyarakat, samada 
masyarakat bawahan atau atasan. Tapi sayang, pertahanan mereka hanya 
berteraskan hawa nafsu. Mereka mahu menegakkan benang yang basah. Sikap 
mereka ini tak ubah seperti sikap orang-orang kafir sepertimana yang terdapat di 

dalam firman Allah yang bermaksud: " tetapi orang-orang yang kafir 

membantah dengan yang batil yang sedemikian mereka dapat melenyapkan yang 
hak, dan mereka menganggap ayat-ayatKu dan peringatan peringatan terhadap 
mereka sebagai olok-olokan" (al-Kahfi: 56). 

Jika benar golongan ini benar-benar terpelajar serta faham segala suruhan 
Allah dan RasulNya, maka jadilah diri kamu semua sebagai cemin tempat 
masyarakat mendapat panduan. Mudahan-mudahan teladan ini semua dapat 
dijadikan contoh, sekurang-kurangnya untuk kaum sejenis kamu. Sekiranya kamu 
semua telah menghayati suruhan Islam dengan terperinci,masyarakat akan 
terjamin dari sebarang fitnah, hidup masyarakat aman damai, negara juga akan 
rturut menjadi makmur. Memang benar, kaum wanita laksana srikandi negara. 
Jika mereka siuman, makmurlah negara, andaikata mereka runtuh, hancurlah 
negara. 

Persaingan idea sudah menjadi lumrah insan, tetapi dalam soal pokok atau dasar 
(prinsip) jangan pula herbalah. Umpamanya ada terdapat di kalangan kaum 
bijakpandai yang melahirkan kepura-puraan yang seakan-akan diterima fikiran 
sama sekali tidak berasas. Seperti kata mereka, "bermake-up, di samping itu kita 
juga tunaikan ibadat yang disuruh seperti sembahyang, berpuasa di bulan 
Ramadhan, bersedekah, mengerjakan haji dan lain-lain lagi. Hasil dari semua 
ini, tentu terhapus semua dosa-dosa kecil". 

Jika benar sebagaimana yang didakwakan mereka, sekarang mari kita 
berdiskusi. Sudah berapa kali kita bermake-up di waktu keluar dari rumah. Sudah 
banyak bukan!!?? Dan sekarang juga masih berpura-pura. Cuba kita semak 
kembali dan hitung dengan teliti. Berapa banyak kesalahan seperti ini yang kita 
telah lakukan. Jawapannya juga banyak. Natijah dari kesalahan yang banyak, 

tentu dosanya juga banyak. Malahan kamu meringan-ringankan suruhan Allah itu 
juga merupakan seuatau kesalahan yang besar. 

Harus diingatkan, orang-orang yang benar beriman dan bertaqwa kepada 
Allah, tak mungkin mengabai-abaikan segala suruhan dan perintahNya. Rasul 
s.a.w ada bersabda yang bermaksud: "Seorang mukmin terasa amat-amat berat 
dosanya laksana seberat bukit yang akan terhempas di atas kepalanya. 
Sebaliknya seorang munafik merasai dosa itu ringan, seringan seekor lalat yang 
hinggap di muka, sebelum ditampar sudah terbang". 

Sekian lama sudah kita meraba di dalam kegelapan, banyak pula onak dan 
duri kita rasai. Ayuh! Pintu taubat masih terbuka untuk siapa saja. Sekarang mari 
kira sama-sama bertaubat dan berjanji tidak akan mengulangi kembali dosa yang 
pernah kita lakukan. Mudah-mudahan dengan berbuat demikian, Allah s.w.t 
menerima setiap amalan kebaikan, terhapuslah pula dosa kesalahan. Untuk 

angkatan tersebut, Allah telah berfirman yang bermaksud: " kecuali orang- 

orang yang bertaubat, beriman dan mengerjakan amalan soleh, maka mereka itu, 
kejahatan mereka digantikan Allah dengan kebajikan. Allah Maha Pengampun 
lagi Maha P eny anyang" (al-Kahfi: 56). 

Wahai wanita-wanita Islam,tidak usahlah kamu semua membazirkan wang 
yang banyak untuk membeli alat-alat solek. Kemudian menghabiskan masa pula 
di hadapan cermin. Jika kamu juga berbuat demikian, sudah pasti kamu cuai 
terhadap sembahyang dan ibadat-ibadat yang lain. 

Jangan kamu jadikan diri kamu seperti kebanyakan manusia, sanggup 
membeli neraka walaupun dengan harga yang paling maksima, tetapi malangnya, 
tidak terdaya membeli syurga sedangkan harga syurga paling minima. 

Semua amalan kebaikan tiada bererti jika di samping kebaikan, kejahatan 
dan kemungkaran masih dikekalkan. Minyak dan air tidak pernah bercantum. 
Allah memberi penjelasanNya di dalam firmanNya yang bermaksud: 

" sesungguhnya sembahyang itu mencegah dari melakukan perkara-perkara 

yang keji dan kemungkaran...." (al-'Ankabut: 45). 

Rasul s.a.w pula ada bersabda yang bermaksud: "Andaikata sembahyang 
seseorang kamu tidak dapat menghalang nafsu dari melakukan kemungkaran, 
maka sudah tidak memberi erti sembahyang yang dikerjakan itu" 

Begitu juga dengan amalan-amalan yang lain seperti puasa dan sebagainya. 
Rasulullah s.a.w telah bersabda yang bermaksud: "Sesiapa yang tidak 

meninggalkan percakapan keji dan beramal pula dengan kekejian itu bukanlah 
Allah berhajat (untuk mendapatkan sesuatu) dari puasa seseorang kamu itu hanya 
meninggalkan makan dan minum (di waktu siang hari sahaja)". 

Terhadap golongan yang mendakwa bahawa setiap amalan baik boleh 
menghapuskan dosa kecil, memanglah benar. Tetapi jika kamu bertaubat dan 
merasa kesal terhadap sikap kamu yang lepas serta berjanji tidak akan mengulangi 
kembali, sedangkan kamu masih bersikap angkuh dan tidak mahu meninggalkan 
perkerjaan yang salah itu, ingatlah, amalan yang salah juga dapat mengjhilangkan 
pahala kebajikan. Ini telah dijelaskan oleh Allah s.w.t di dalam firmanNya yang 
bermaksud: "Hai orang-orang yang beriman, ta'atilah Allah dan RasulNya dan 
jangan kamu merosakkan pahala amalan kamu" (Muhammad: 33) 

Benarlah apa yang dikatakan, setiap yang memiliki sertifikat masih ada 
yang jahil, iaitu mereka yang tidak mendapat hidayat dari Allah s.w.t. 

Dalam kurun kedua puluh ini, pembangunan material berkembang dengan pesat. 
Boleh dikatakan harta benda adalah dacing timbangan manusia. Bagi golongan 
yang memliki keistimewaan tersebut, mereka membuat berbagai-bagai alasan, di 
mana lain mereka berkata dengan bangga, "Bermake-up juga adalah satu aspek 
yang perlu di zaman moden ini. Make-up adalah simbol ketamadunan di bidang 
pelajaran dan pembangunan. Wanita-wanita yang masih bertudung dan 
berpakaian menutup 'aurat tidak sesuai lagi di zaman moden ini. Pakaian tersebut 
adalah lambang zaman primitif dan kolot". 

Tuduhan begini rupa adalah di luar kebenaran. Wanita-wanita Islam yang 
berpakaian menutup 'aurat adalah wanita-wanita yang memahami ajaran Islam. 
Mereka bukan anti ketamadunan atau pro kepada zaman primitif seperti uang 
disangkakan, malahan inilah simbol keta'atan mereka terhadap suruhan Allah 
'Azzawajalla. 

Jelas bagi kita, pesolek sebenarnya tidak mempunyai sifat malu. Sebagai 
bukti, kembali kita kepada masyarakat di zaman silam. Bukankah manusia di 
zaman itu berpakaian separuh bogel...? Kaum wanitanya pula mengambil bulu- 
bulu binatang dan ukiran-ukiran kayu untuk dijadikan bahan-bahan solek. Sisa- 
sisa kaum ini masih kedapatan lagi hingga sekarang. Andainya wanita kota 
berpakaian separuh bogel serta menggunakan alat make-up, di manakah pula 
jurang perbezaan di antara wanita-wanita kota dengan wanita-wanita primitif 
yang masih tinggal di hutan? Pelan pakaian pada hemat saya adalah sama, cuma 
perbezaannya dari segi teknik dan fesyennya sahaja. Dari fakta-fakta ini semua, 
jelaslah bagi kita bahawa tuduhan yang dilemparkan kepada mukminat yang 
menghayati Islam, sama sekali tidak berasas. Ibarat kata "meludah ke langit, timpa 
batang hidung sendiri". 

Kebanyakan wanita sekarang menganggap bahawa setiap yang diimport 
dari Barat, semuanya moden dan bertamadun. Lantas mereka menerima 
kesemuanya, walaupun perkara itu bercanggah dengan ajaran Islam yang murni 
tanpa mengkaji terlebih dahulu dengan panjang lebar. Tetapi kalau sesuatu 
perkara itu suruhan Allah, mereka merasakannya terlalu berat dan cuba 
menghabiskan masa denga berdialog dan sebagainya. Natijah ini semua, mereka 
sanggup berkata, "Kami tahu suruhan tersebut, tetapi kami tak sanggup 
menghadapi suasana sekeliling. Kemungkinan bertudung dan berpakaian 
menutup 'aurat kami menjadi sasaran ejekan teman-teman, lagi pun cuaca 
bukankah panas. ..T' . Ke atas golongan ini, Allah telah berfirman yang bermaksud: 
" Katakanlah , api neraka jahanam itu lebih panas jika mereka mengetahui" (al- 
Taubah: 81). 

Duhai pemudi-pemudi Islam! Kenapa kamu sanggup menjadi pengikut 
yang pasif - pengikut yang memihak kepada majoriti semata-mata - tanpa menilai 
kebenaran dan kualiti. Harus kamu ingat, tidak pasti setiap kebenaran berada di 
pihak yang banyak. 

Sebenarnya kamu telah ditipu oleh ketamadunan yang palsu. Lantaran 
kamu kurang pengetahuan agama dan lemah keimanan, sikap dan mental tidak 
seperti pelampung di permukaan air. Andainya angin menghembuskan ke Barat, 
ke Baratlah dia, jika angin ke Timur, ke Timurlah dia. Tetapi jika seorang yang 
keimanannya kukuh biarpun yang datang ribut taufan namun berganjak tidak 
sekali. 

Terhadap mereka yang berkiblatkan Barat, bertuhankan harta benda 
(material) ingin disarankan di sini maksud-maksud Hadith Rasulullah s. a. w 
khasnya untuk mereka yang lalai sebagai pengajaran: 

1. Siapa yang cintakan sesuatau bangsa, nescaya dia juga bersama-sama 
mereka di hari Mahsyar kelak. 

2. Siapa yang mengikuti dan menyerupai sesuatu golongan manusia, 
bererti dia juga termasuk golongan itu. 

3. Janganlah kamu hanya menjadi pengikut seperti berkata, "Saya 
memihak kepada golongan ini, jika mereka baik, saya juga tumpang 
mendpat kebaikan tersebut; jika mereka salah, saya juga bersalah". 
Jangan bersikap demikian, malahan pastikan diri kamu di pihak 
golongan yang benar. Jika mereka melakukan kesalahan juga, kamu 
mesti menjauhi mereka. 

4. Masih ada di kalangan umatku yang berdiri di atas kebenaran. Mereka 
ini tak mungkin diperkotak-katikkan oleh suasana masa dan keadaan 
hingga dibangkitkan di akhirat kelak. 

DORONGAN KEKOLOTAN (JAHIL TENTANG AGAMA) 


Pancaindera yang ada pada generasi sekarang sudah tidak memberi erti lagi 
bagi mereka. Mereka sudah tidak dapat lagi membezakan mana yang benar dan 
mana yang salah. Mereka menggunakan pancaindera untuk memenuhi dorongan 
hawa nafsu tersebut, ada di kalangan wanita Islam yang sanggup menukarkan 
atau meninggalkan wanita di zaman ini. Penukaran dilakukan dengan alasan 
supaya mereka juga dapat menyesuaikan diri dengan wanita-wanita lain. Dengan 
demikian mereka tidaklah dianggap berpakaian ganjil dan tidak lagi menerima 
ejekan dari teman dan masyarakat sekeliling. 

Kamu malu berpakaian Islam, tetapi tidak malu berpakaian separuh bogel 
asalkan fesyen demikian sudah menjadi tradisi di zaman ini. Ibarat kata lain, kamu 
sanggup merompak hanya semata-mata untuk melahirkan inspirasi kebenaran di 
hadapan perompak, kamu rela mencapai minuman keras hanya sekadar melayan 
dan memuaskan penagih-penagih arak 

Sekiranya kamu lakukan ini semua, bererti kamu seorang yang tidak 
mematuhi ajaran Islam yang suci. Sampai hati kamu mendahulukan dan melayani 
kehendak nafsu sesama manusia, sedangkan keredhaan Allah dan suruhanNya 
kamu abai-abaikan. Bukankah Allah Pencipta diri kamu dan manusia semua. . .? 

Oleh kerana golongan yang mengejek-ejek pakaian Islam tidak memahami 
perundangan Islam, seharusnya kamu yang berpelajaran pula mesti 
menyampaikan pelajaran tersebut kepada mereka. Sebelum itu, jadilah diri kamu, 
akhlak dan pakaian kamu sebagai contoh atau tauladan untuk mereka semua. 
Kalau mereka masih juga mempermainkan kamu, ingatlah bahawa Allah lebih 
mengetahui di pihak mana yang benar dan di pihak mana pula yang bersalah. 
Sudah memadai kamu menyahut ejekan tersebut dengan firman Allah yang 
bermaksud: "Jika kamu mengejek kami sesungguhnya kami mengejek kamu 
sebagaimana kamu sekalian mengejek kami. Kelak kamu akan mengetahui siapa 
yang akan ditimpa azab yang kekal" (Hud: 39-38). 

Berpakaian Islam seperti bertudung kepada dan berbaju labuh hingga 
menutup 'aurat melambangkan kualiti seorang wanita Islam. Bukanlah kuali ti 
seseorang wanita itu terletak pada alat-alat solek, kuku yang panjang serta dihiasi 
warna mata yang disalutkan max factor dan sebagainya seperti yang dilakukan 
oleh kebanyakan wanita di zaman sekarang. Suatu perkara yang luar biasa di 
zaman ini, kaum wanita yang beragama Islam tidak menta'ati suruhan Allah s. w. t 
dan tidak sanggup berpakaian Islam. Malahan mereka mempermain-mainkan pula 
saudara mereka yang berpakaian sedemikian rupa. 

Awas...! Dunia ini laksana roda. Hari ini kamu mentertawakan orang lain, 
tapi mungkin esok, kamu ditertawakan orang pula. Ingatlah, Allah s.w.t ada 
berfirman yang bermaksud: " Sesungguhnya orang-orang yang berdosa adalah 
mereka yang mentertawakan orang-orang yang beriman dan apabila orang-orang 
yang beriman lalu di hadapan mereka, mereka mengerdipkan mata mereka" (al- 
Mutaffifin: 29-30). 

SIKAP IBUBAPA (DALAM MENDIDIK ANAK-ANAK) 


Sekarang mari kita beralih pula pandangan. Bagaimanakah sikap ibubapa 
terhadap anak-anak mereka, terutamanya anak-anak yang masih gadis remaja. 
Kita rasa sungguh kesal kerana ada di antara ibubapa yang menggalakkan anak- 
anak gadis mereka supaya bermake-up dan berfesyen. Mereka berpendapat 
bahawa dengan berpakaian tersebut, ia semakin tambah menarik kepada setiap 
orang yang melihat. Dengan cara tersebut, mungkin anak gadis mereka segera 
dilamar. 

Berfikirlah wahai ibubapa semua. Kamu bertanggungjawab terhadap anak- 
anak, bertanggung) awab pula di masa depan mereka dan bertanggungjawab di 
hari perhitungan di hadapan Allah nanti. 

Relakah hati kamu menjadikan anak-anak kamu seperti barang-barang 
dagangan yang boleh dijual-beli. Ingatlah, lelaki hartawan sahaja yang akan 
memperisterikan mereka. Orang yang banyak harta memang mampu membeli 
kecantikan untuk memuaskan nafsu mereka. Selepas itu janganlah kamu kesal 
wahai ibubapa andainya anak-anak perempuan dipersia-siakan atau dibiarkan 
begitu sahaja lantaran anak perempuan kamu tidak lagi mempunyai keistimewaan 
seperti di zaman gadis dahulu. Ibarat kata pepatah "habis madu sepah dibuang". 

Lelaki yang beriman dan mematuhi segala suruhan Allah tidak akan 
melamar anak kamu kerana mereka orang 'arif, yang mana intan dan yang mana 
saduran. Hanya jauhari yang mengenal manikam. Tidak logik lelaki yang beriman 
akan memilih perempuan yang rosak akhlak dan tidak berbudi pekerti sebagai 
teman hidup mereka. 

Setelah berdiskusi dengan para ibubapa, sekarang mari pula kita membuat 
tinjuan secara ringkas bagaimana pula keadaaan suri-suri rumahtangga, khasnya 
di bidang make-up. Mereka melahirkan reaksi dengan kata, "Kami keluar rumah 
dengan bermake-up hanya untuk memuaskan hati suami dan patuh kepada 
kehendaknya". Reaksi sedemikian rupa adalah palsu dan alasan tersebut memang 
tidak berasas sama sekali. Adakah dengan mematuhi suruhan suami tersebut 
boleh dijadikan alasan untuk mengelakkan kemurkaan Allah? Allah Pencipta 
kamu dan juga suami kamu. Supaya lebih jelas lagi, mari kita renungi sabda Rasul 
s.a.w yang bermaksud: "Jangan kamu taat sesama manusia hingga kamu sanggup 
derhaka kepada Allah, Allah Pemcipta manusia" dan sabda baginda s.a.w lagi 
yang bermaksud: "Tiada kepatuhan melainkan kepada kebaikan" . 

Manakala Allah pula telah berfirman yang bermaksud: "Wahai orang-orang 
yang beriman, ta'atilah Allah dan RasulNya, juga kepada pemerintah-pemerintah 
yang terdiri daripada kamu " (al-Nisaa': 59) 

Berpandukan kepada maksud Hadith dan ayat al-Quran di atas, adakah kamu 
wahai suri-suri rumah diwajibkan menta'ati suruhan suami terlebih dahulu 
sebelum melaksanakan suruhan Allah dan RasulNya?? Jika kamu memahami ayat- 
ayat al-Quran sudah pasti kamu sendiri dapat memberi jawapan. Mengikut 
konteks hadith Rasulullah dan firman Allah yang tersebut, bukanlah pengertian 
seperti yang difahami oleh puan-puan. Malahan fahaman yang sebenar ialah 
mematuhi suruhan Allah dan RasulNya sebelum menta'ati orang-orang yang 
bertanggungjawab terhadap diri kamu, seperti menta'ati kedua ibubapa, suami 
dan pemerintah. Ta'at setia ini kita berikan kepada mereka tersebut selama mana 
suruhan mereka tidak berlawanan dengan suruhan Allah dan RasulNya. Jika 

suruhan mereka didapati bertentangan dengan suruhan Allah dan RasulNya, 
mestilah kita kembali kepada ajaran Allah dan RasulNya. 

Suami yang tidak menta'ati suruhan Allah dan menyuruh kamu pula 
jangan menta'ati suruhan Allah, maka jangan sekali-kali kamu mematuhi suruhan 
tersebut, walaupun kamu terpaksa mengalami berbagai-bagai masalah. 
Umpamanya berkemungkinan kamu ditinggalkan sekiranya kamu diceraikan, 
berpisahlah anak-anak kamu dan hancur leburlah rumahtangga kamu. 

Perlu diingatkan, jika kamu seorang wanita yang patuh dan ta'at kepada 
ajaran Islam tidak mungkin kamu dapat hidup bahagia di samping suami yang 
korup, runtuh moralnya, tidak berbudi pekerti yang mulia dan durhaka pula 
terhadap ajaran Allah. Jiwa yang suci murni akan berbahagia di samping 
bertuhankan harta benda walaupun dibendung istana yang bertatahkan ratna 
mutu-manikam. 

Allah juga berfirman di dalam surah al-Mujadalah ayat 22 yang bermaksud: 
"Kamu tidak akan mendapati sesuatu kaum yang beriman kepada Allah dan hari 
akhirat saling berkasih sayang dengan orang-orang yang menentang Allah dan 
RasidNya, sekalipun orang-orang itu bapa-bapa atau anak-anak atau saudara- 
saudara ataupun keluarga mereka. Mereka itulah orang-orang yang Allah telah 
menanamkan keimanan dalam hati mereka dan menguatkan mereka dengan 
pertolongan yang datang daripadaNya. Dan dimasukkan mereka ke dalam syurga 
yang mengalir di baivahnya sungai-sungai. Mereka kekal di dalamnya. Allah 
redha terhadap mereka dan mereka pun merasa puas terhadap limpahan 
rahmatNya. Meraka itulah golongan Allah. Ketahuilah bahaiva golongan Allah, 
itu golongan yang beruntung" . 

BERMAKE-UP ....HARAM! 


Ramai di kalangan belia-beliawanis sekarang yang telah bertuhankan hawa 
nafsu. Mereka sanggup mengatakan bahawa mereka masih muda remaja, belum 
tiba masanya untuk bertudung dan berjubah. Idea mereka seolah-olah memberi 
erti bahawa bertudung kepala dan berbaju menutup 'aurat hanyalah untuk 
golongan tua yang akan mati esok atau lusa. Allah menyuruh setiap wanita - 
samada yang masih remaja atau telah tua, tetapi masih memakai alat-alat solek 
supaya memakai tudung. Wanita-wanita yang telah lanjut usia, perjalanan haid 
telah terputus, maka mereka dibenarkan berbuka kepala andainya mereka tidak 
menggunakan sebarang alat-alat make-up di bahagian muka atau menggunakan 
rambut palsu. 

Untuk menjelaskan lagi, Allah telah berfirman yang bermaksud: 
“Perempuan-perempuan tua yang telah terhenti haid dan mengandung, tiada 
keinginan berkahwin lagi, tiadalah atas mereka dosa menanggalkan pakaian 
mereka dengan tidak bermaksud menampakkan perhiasan, dan berlaku sopan 
adalah lebih baik bagi mereka. Dan Allah Maha Mendengar lagi Maha 
Mengetahui " (al-Nur: 60) 

Mengikut fahaman ayat tersebut, jelaslah bahawa Allah s.w.t telah memberi 
satu keistimewaan kepada nenek-nenek yang telah lanjut usia. Mereka dibolehkan 
keluar rumah dengan tidak bertudung. Meskipun kemudahan tersebut diberi, 
tetapi nenek-nenek harus ingat, Allah s.w.t membolehkan mereka membuka 
kepala dan muka dengan syarat yang telah lanjut, tetapi sekiranya hati masih 
remaja, ingin bersolek, bermake-up dan sebagainya, maka hukumnya samalah 
dengan wanita-wanita yang masih muda remaja. Wajib bertudung. 

Allah Maha Kuasa untuk menciptakan manusia dalam bentuk apa jua 
sekalipun. Ada wanita-wanita yang berupa paras kurang cantik. Umpamanya 
muka yang berparut, ada pula kulit mukanya yang berbintil-bintil dan ada pula 
yang memiliki rambut panjang. Terhadap golongan-golongan ini pula, harus 
diingatkan bahawa berhijab atau bertudung bukanlah diwajibkan terhadap 
wanita-wanita yang cantik sahaja. Oleh itu jangan kamu mengambil kesempatan 
mendedahkan 'aurat kamu atau mengunakan alat-alat solek untuk menutup 
kekurangan tadi. Tutupilah dengan hijab seperti yang dikehendaki Islam. 
Bukankah itu lebih baik. . . ?! 

Berhati-hatilah wahai puan! Selera lelaki bukan sama. Ada yang sukakan 
wanita berbadan kurus, berpinggang ramping, sedangkan yang lain pula sukakan 
wanita bertubuh rendang, atau berkulit kuning. Ada lelaki pula yang terlalu 
berkemahuan, pantang melihat si hitam manis. Memang benar apa yang 
dikatakan, "Setiap manusia ada jodoh dan pasangannya". 

Allah s.w.t menyuruh semua wanita supaya berhijab dan melarang mereka 
dari mengamalkan pergaulan bebas yang sudah merebak pada hari ini. Di sebalik 
suruhan dan larangan tersebut ada hikmah-hikmahnya. Umpamanya, seorang 
suami yang memiliki isteri yang kurang cantik, tidaklah berhasrat untuk 
merampas isteri saudaranya yang cantik. Masakan dia dapat berbuat demikian 
sedangkan dia tidak pernah melihat 'aurat wanita lain selain daripada isterinya. 
Oleh itu bagaimana sekalipun rupa paras isterinya, itulah secantik-cantik wanita 
yang halal baginya di dunia ini. Dengan demikian setiap hidup aman damai, anak- 
anak tidak terpisah dari ibu kandungnya, masyarakat juga aman bahagia. 

Wahai wanita-wanita Islam! Tutupilah 'auratmu seperti yang disyariatkan 
Islam. Janganlah kamu menggunakan kecantikan anggota mengikut perasaan. 
Sedarlah, disebabkan pendedahan yang kamu lakukan, sudah berapa banyak 
belia-belia yang tergoda dan tersiksa. Oleh itu awasilah moral dan akhlak kamu 
semua. Hayatilah ajaran al-Quran dan Sunnah Rasulullah. 

Seperti yang dijelaskan, memang sukar untuk melayan selera jumhur, tidak 
sesukar melayan selera suami di rumah, tetapi setelah bertopengkan syaitan, 
perkara yang sukar menjadi idaman. Sebagai bukti, cuba lihat beberapa wanita 
hari ini yang tidak mungkin keluar rumah andainya muka belum disaluti Amami, 
bibir belum digincu, mata belum dikenakan eye-shadow dan pipi belum 
dimerahkan. 

Hakikat sebenarnya, segala yang kamu kerjakan merugikan diri kamu 
sendiri. Di dunia dan di akhirat. Di dunia, kamu membazirkan wang beringgit- 
ringgit sementara di akhirat pula kamu berbogel di dalam neraka. 

Sungguh sial andainya kecantikan membawa padah. Ke mana sahaja kamu 
pergi, lelaki ganas yang kamu temui sedangkan lelaki yang baik beradab akan 
menjauhkan diri. 

Wahai wanita Islam semua! Tepuk dada tanya selera. Betulkah kamu benar- 
benar beriman kepad Allah, cinta dan patuh pula kepada segala suruhanNya. 
Sekiranya Rasulullah s.a.w masih hidup, apalah teguran dan peringatan Baginda 
terhadap kamu semua yang masih bermake-up, bersenang-senangan dan 
bercampul gaul di antara lelaki dengan perempuan tanpa batasan yang tertentu. 
Meskipun Rasulullah telah pergi meninggalkan kamu terlebih dahulu, namun 
Allah tetap kekal buat selama-lamanya. Dia tetap melihat apa yang kamu kerjakan, 
samada baik atau buruk. 

Tergambarlah di fikiran, bagaimana dahsyatnya siksaan di hari Mahsyar 
kelak. Kalau tergambar demikian, kenapa masih tidak mahu beramal..?! 

Harus diingatkan, di hari Mahsyar nanti, kamu tidak berhak memproters di 
hadapan Allah. Rasul telah diutuskan dan segala suruhan serta larangan telah 
disampaikan kepada manusia semua. 

Semua suruhan dan larangan tersebut terbentang di hadapan kamu. Oleh 
itu hak memilih terserahkan kepada kamu, samada suka bergaul bersama-sama 
saudara kamu di syurga atau rela badan tersiksa di dalam neraka di hari 
kebangkitan kelak. Dengan jelas Rasulullah bersabda yang maksudnya: “Terdapat 
dua golongan daripada umatku yang terdiri daripada ahli neraka. Satu golongan, 
didapati bersama-sama mereka itu, tongkat-tongkat yang sentiasa terhayun- 
hayun laksanan ekor lembu, lalu manusia dipalu dengannya; golongan yang 
kedua, terdiri dari perempuan-perempuan yang berpakaian separuh bogel, pelacur- 
pelacur, berkepala besar dan terkulai-kulai; mereka tidak mungkin masuk ke 
syurga; baunya yang tidak mungkin mereka rasai; masakan mereka dapat 
menyedut bauan tersebut sedangkan jarak jauh di antara mereka dengan syurga 
melebihi ilma ratus tahun perjalanan” . 

Andai puan-puan masih meraba-raba di siang hari, menentang ajaran al- 
Quran dan Hadith, mengikut perasaan dan dorongan Iblis hingga melewati 
perbatasan yang dilarang Alllah, nescaya kamu terjerumus ke lembah maksiat. Ini 
telah dijelaskan oleh Allah dalam firmanNya yang bermaksud: “Sesiapa yang 
menderhakai Allah dan RasulNya serta melanggar ketentuan-ketentuanNya 
nescaya Allah akan memasukkannya ke dalam api neraka. Ia kekal didalamnya 
dan baginya siksaan yang amat menghinakan" (al-Nisaa': 14) 

Awas puan-puan semua jangan sampai hidup bersandiwara, menafikan 
kebenaran, mempertahankan kemungkaran. Tidakkah kamu terfikir bahawa 
bermake-up satu perbuatan yang salah? Ya, jika perasaan dikuasai iblis, kuasa 
penglihatan sudah tidak bererti lagi. Yang halal dikatakan haram dan yang haram 
dikatakan halal. Allah memberi peringatan dalam firmanNya yang bermaksud: 
"Apakah orang yang dijadikan syaitan menganggap baik perkerjaaan yang buruk, 
lalu dia menyakini perkerjaan itu baik, sama dengan orang yang ditipu oleh 
syaitan? Sesungguhnya Allah menyesatkan siapa yang dikehendakiNya. 
Janganlah dirimu binasa kerana kesedihan terhadap mereka. Sesungguhnya Allah 
Maha Mengetahui apa yang mereka perbuat" (al-Fatir: 8) 

Hanya inilah diskusi yang dapat saya utarakan. Saya rasa sudah cukup 
sebagai pengenalan dasar untuk saudara-saudari yang cintakan kebenaran. 
Terhadap golongan yang masih lalai, saya ingin berseru. Berfikirlah dua kali, 
bahkan tiga kali, atau empat kali dan seterusnya hingga mendapat petunjuk 
semata-mata datangnya dari Allah. Oleh itu tunduk dan sujudlah kepada Allah 
pohonlah hidyat dariNya, mintalah petunjuk dariNya. Mudah-mudahan kamu 
dapat membezakan yang mana golongan yang berpihak kepada golongan kolot 
yang masih berpakaian membuka 'aurat, tak ubah seperti di zaman jahiliyyah, 
agaknya inilah yang dikatakan "Jahiliyyah Kedua Puluh". 

WANITA DALAM NERAKA 


Di sini saya ingin mengutarakan satu peristiwa yang telah disaksikan oleh 
Rasulullah s.a.w semasa dalam perjalanan Isra' Mi'raj yang ada kaitannya dengan 
penghuraian tabarruj. 

Diriwayatkan oleh Sayyidina Ali karam allahu wajhah: 

" Saya dengan Fatimah pergi mengadap Rasulullah s.a.w kami dapati baginda 
sedang menangis lalu kami bertanya kepadanya: 

"Apakah yang menyebabkan ayahanda menangis, ya Rasulullah?" 

Rasulullah menjawab: 

“Aku lihat ada perempuan rambutnya tergantung, otaknya menggelegak. 
Aku lihat perempuan yang digantung lidahnya, tangannya terikat ke belakang 
dan Qathran (air yang menggelegak) dicurahkan ke dalam halkumnya. Aku lihat 
perempuan tergantung, kedua kakinya diikat, tangannya terikat di umbun- 
umbunnya dan disuakan dengan ular dan kala. 

Aku lihat perempuan yang memakan badannya sendiri, di bawahnya 
dinyalakan api. Aku mlihat perempuan yang memotong tubuhya dengan gunting 
daripada api neraka. Aku lihat perempuan yang bermuka hitam, memakan tali 
perutnya sendiri. Aku lihat perempuan yang telinganya pekak dan matanya buta, 
diisi ke dalam sebuah peti yang diperbuat daripada api neraka, otaknya keluar 
dari lubang hidungnya, badannya berbau busuk, kerana berpenyakit sopak dan 
kusta. Aku lihat perempuan yang kepalanya seperti khinzir, badannya seperti 
badan keldai, beribu-ribu kesengsaraan yang dirasainya. Aku lihat perempuan, 
rupanya seperti anjing, kala dan ular masuk ke kemaluannya, atau ke mulutnya 
dan keluar di duburnya. Malaikat memukul kepalanya dengan corong daripda api 
neraka". 

Fatimah pun berdiri dan bertanya kepada ayahnya: 

"Ayahanda yang dikasihi, ceritakanlah kepada anakanda; apakah kesalahan 
yang dilakukan oleh perempuan-perempuan itu?". 

Rasulullah menjawab: 

" Fatimah , adapun perempuan yang tergantung rambutnya itu ialah 
perempuan yang tidak menutup rambutnya daripada lelaki yang yang bukan 
muhrimnya. 

Perempua yang lidahnya tergantung itu ialah perempuan yang 
menggunakan lidahnya untuk memaki hamun dan menyakiti hati suaminya. 

Perempuan yang kedua- dua kakinya tergantung itu ialah perempuan yang 
keluar dari rumahnya dengan tidak mendapat keizinan daripada suaminya dan 
tidak mahu mandi suci daripada haid dan nifas. 

Perempuan yang memakan badannya sendiri itu ialah kerana ia berhias 
untuk lelaki yang bukan suaminya dan suka mengumpat-ngumpat orang. 

Perempuan yang memotong badannya sendiri dengan gunting api neraka, ia 
memperkenalkan dirinya kepda orang asing, bersolek dan berhias supaya 
kecantikannya itu dilihat ole lelaki lain. 

Perempuan yang diikat kedua-dua kakinya, tangannya diikat ke arah 
umbun-umbun dan disuakan dengan ular dan kala, ianya boleh bersembahyang 
dan berpuasa, tetapi tidak mahu mengambil air sembahyang dan tidak mahu 
mandi janabah (junub). 

Perempuanyang kepalanya itu seperti khinzir dan badannya berupa badan 
keldai ialah perempuan ahli pengumpat dan pendusta. 

Perempuan yang seperti anjing itu adalah perempuan yang suka membuat 
fitnah dan membenci suaminya". 

Lampiran: Ringkasan Petikan dari Dr. Abdul Karim Zaidan, PhD Baghdad 


TABARRUJ DAN IKHTILAT (PERCAMPURAN/PERGAULAN) 

TABARRUJ 

Tabarruj bererti wanita menunjukkan dan merperagakan perhiasan dan 
kecantikannya untuk menarik perhatian kaum lelaki dan meransang keinginan 
mereka. Dalil: surah al-Ahzab ayat 33. 

Tabarruj jahiliyyah bererti wanita membuka niqabnya hingga mendedahkan 
muka, kecantikan dan perhiasannya. 

Tabarruj hari ini tidak sesuai diistilahkan dengan tabarruj jahiliyyah kerana 
wanita sekarang bukan setakat membuka tutupan muka dan memperagakan 
kecantikannya tetapi lebih dari itu. Tabarruj hari ini dengan memdedahkan 
separuh tubuh, malah lebih dari itu. 

Istilah yang lebih sesuai ialah istilah yang pernah digunakan oleh Rasulullah 
s. a. w dalam sabdanya yang bermaksud 'separuh telanjang' (al-kaasiaat al- 
'aariyaat). 

Tabarruj yang diharamkan ialah: 

Tabarruj di luar rumah denga berhias bukan untuk suami. 

Mendedahkan muka dengan tujuan meransang keinginan dan syahwat lelaki. 
Bersolek dan berhias belebihan. 

Menggunakan alat-alat solek / make-up. 

Mempercantikkan bibir, alis dan pipi (mempercantikkan raut muka). 

Dan lain-lain. 

Termasuk dalam istilah tabarruj ialah fesyen-fesyen pakaian. Ini kerana pada 
dasarnya pakaian wanita sama dengan pakaian lelaki iaitu menutup aurat. 

Ciri pakaian syar'ie wanita ialah: 
pakaian mestilah meliputi seluruh tubuh wanita 
pakaian itu mestilah longgar 
tidak nipis 

bukan pakaian yang mempunyai nilai untuk bermegah-megah dengannya 
tidak menyamai pakaian lelaki 

Pakaian yang tidak memenuhi ciri ini dikira sebagai pakaian yang tabarruj. 
Berpakaian kemas, smart dan ceria bukan dikira tabarruj. 

Termasuk dalam istilah tabarruj memakai barang perhiasan diri. 

Perhiasan ialah semua yang dijadikan perhiasan oleh wanita samada pakaian 
atau sesuatu yang dijadikan perhiasan diri. 

Antara perhiasan yang dibenarkan ialah membersihkan diri dari segala aspek, 
termasuk membersih sesuatu yang fitrah. 

Jenis perhiasan antaranya: 

Barangan perhiasan yang terdiri dari emas, perak dan permata. 

Pakaian luar dan dalam 

Hukum berhias harus, malah ada kalanya sunat kecuali perhiasan yang telah 
dinaskan haram. Ia sunat kepada isteri yang suaminya bersamanya, bukan 
isteri yang suaminya tiada di sampingnya. 

Semua jenis perhiasan ini harus selagi ia tidak termasuk ke dalam istilah 
tabarruj. 

Termasuk ke dalam istilah tabarruj ialah bersolek dengan merubah sifat 
semulajadi: 

Mencabut atau dengan apa jua cara untuk menghilangkan bulu muka. Boleh 
bagi yang berkahwin untuk suami. 

Mencabut dan membentuk alis. Boleh sekiranya alis yang asal hodoh 
dipandang. 

Memerahkan muka. Boleh bagi yang berkahwin, untuk suami. 

Lain-lain seperti rambut palsu, wangian berlebihan, celak berlebihan, 

Secara umum, berhias untuk suami dibolehkan dan tidak dikira sebagai 
tabarruj. 

Berhias keluar rumah bukan untuk suami adalah tabarruj. 

Bersolek dan berhias wanita hari ini telah melebihi dari maksud tabarruj. 

IKHTILAT (PERCAMPURAN / PERGAULAN) 

Maksud pergaulan: bercampur antara wanita dan lelaki ajnabi di satu tempat 
yang pada kebiasaannya membawa mereka berpandangan, bercakap dan 
berinteraksi. 

Hukum asal pergaulan wanita dan lelaki ajnabi adalah ditegah. 

Tiada nas yang jelas melarang pergaulan. Tegahan pergaulan ini hanya 
disimpulkan dari beberapa tegahan lain: 

Tegahan wanita bermusafir sendirian tanpa mahram 
Tegahan berkhulwat antara wanita dengan lelaki ajnabi 
Tidak wajib solat jamaah ke atas wanita 
Tidak wajib solat jumaat ke atas wanita 
Hukum-hukum khusus mengenai wanita dalam ibadat haji 
Tegahan wanita berjalan berseiringan dengan lelaki 
Dari larangan-larangan inilah ulamak menyimpulkan pergaulan wanita 
dengan lelaki ajnabi ditegah. 

Pergaulan yang dibenarkan atas dasar pengecualian kerana keperluan: 
Pergaulan atas sebab darurat 
Pergaulan untuk tujuan bermuamalah 

Pergaulan untuk tujuan melaksanakan tugas-tugas kehakiman 

Pergaulan menunaikan kesaksian 

Pergaulan atas tugas penguatkuasa undang-undang 

Pergaulan untuk tujuan melayan tetamu di rumah 

Pergaulan untuk tujuan menghormati tetamu dengan makan bersama 

Pergaulan dalam kenderaan awam bagi wanita yang melakukan kerja 

syar'ie dengan syarat hukum-hukum Islam yang lain dipenuhi 

Pergaulan untuk melakukan kerja-kerja jihad 

Pergaulan untuk tujuan mendengar ceramah dan ilmu 

Pergaulan atas sebab kebiasaan dan teradat yang tidak bercanggah dengan 
syara' 

Dalam kitab Muwatta' oleh Imam Malik disebutkan "Wanita (boleh) makan 
bersama lelaki apabila pada kebiasaan teradat wanita makan bersama-sama 
lelaki. 

Pergaulan semasa menziarahi keluarga terdekat dan teman handai pada majlis- 
majlis tertentu, maka dalam majlis yang sama dengan syarat memelihara adab 
sopan keislaman dan hukum-hukum Islam. 

Pergaulan wanita dengan lelaki dalam satu majlis bersama. Ada dua pendapat: 
Pendapat pertama tidak boleh kerana hadis mengenai pengaduan kaum 
wanita di zaman Rasulullah tentang kelebihan kaum lelaki mendapatkan 
ilmu, lantas Rasulullah s. a. w memperuntukkan satu masa belajar khusus 
bagi wanita. 

Pendapat kedua boleh kerana pergaulan untuk tujuan muamalah 
dibolehkan, maka pergaulan untuk menuntut ilmu tentulah lebih boleh lagi, 
kerana suasana menuntut ilmu lebih jauh dari fitnah berbanding suasana 
muamalah. 

Tentang hadis yang dikemukakan di atas, pengkhususan satu majlis untuk 
kaum wanita bukan kerana larangan pergaulan lelaki dan wanita semasa 
menuntut ilmu, tetapi kerana tabiat kaum wanita sentiasa banyak terhalang 
untuk keluar bersama Rasulullah s.a.w. Tidak seperti kaum lelaki yang sentiasa 
berpeluang untuk berbuat demikian. Oleh itu wanita perlu dikhususkan satu 
masa bersama Rasulullah s.a.w. 

Namun demikian keharusan ini hendaklah disertai dengan iltizam yang 
bersungguh-sungguh, hukum, adab dan tata susila Islam: 

Menjaga aurat 
Tidak tabarruj 

Tidak mengangkat suara dengan tinggi 

Serius, tidak bermanja-manja dan melembut-lembutkan suara sewaktu 
bercakap 

Menundukkan pandangan, bukan mata galak, bukan curi pandang 
Warak, tapi bukan warak-warak kucing 

